b'\n_START_ARTICLE_\nMosaic\n_START_PARAGRAPH_\nAng mosaic ay isang sining ng pagdidikit-dikit ng makukulay na piyesa ng salamin, bato, o ibang kagamitan. Isa itong paraan ng paggawa ng mga imahe. Karamihan ng mosaic ay gawa sa maliliit, maninipis, na may parang parisukat na hugis, mga bato o salamin na iba\xe2\x80\x99t ibang kulay, na tawag ay tesserae; pero ang iba, lalo na ang floor mosaics, ay tawag na pebble mosaics._NEWLINE_Ang mosaic ay may mahabang kasaysayan. Nagsimula ito sa Mesopotamia sa ika-3 milenyo, BC. Ang mga Pebble Mosaics ay ginawa sa Tiryns, Gresyang Myceneano; mga mosaic na mayroong hulmahan at imahe ay napalaganap noong Panahong Klasiko, sa Sinaunang Griyego, kasabay ng Sinaunang Romano. Ang mga sinaunang Basilikang Kristiyano ay nanggaling sa ika-4 na siglo. Patuloy ang pagpapalamuti gamit ang mosaic sa mga pader at kisame. Ang Sining na Mosaic ay mas napalawak sa Emperyong Bysantino mula ika-6 at ika-15 na siglo, na ang tradisyon ay pinagtibay ng Kahariang Norman noong ika-12 na siglo, sa pamamagitan ng Venice na may impluwensiya sa silangan, at kabilang ang mga Rus sa Ukraine. Ngunit ang mosaic ay nawala sa uso, may mga artista pa rin tulad ni Raphael na nagpatuloy ng pagpapalaganap ng makalumang paraan. Dahil sa impluwensiyang Romano at Bysantino, ang mga Hudyo ay pinalamutihan ang sinagoga noong ika-5 at ika-6 na siglo sa Gitnang Silangan ng Floor Mosaics._NEWLINE_Ang mosaic ay malawak na ginamit sa mga Gusaling Pangrelihiyon at mga bahagi ng Sinaunang Sining Islam, kabilang ang unang Dakilang Gusaling Pangrelihiyon sa Islam, The Dome of the Rock sa Jerusalem, at ang Moske ng Umayyad sa Damascus. Ang mosaic ay nawala sa uso sa mundo ng Islam sa ika-8 na siglo.'